周啟生再批某歌手任《中年好聲音》評判 火力全開:唔好搞笑啦
周啟生早前開腔評擊某歌手任《中年好聲音2》評判是「完全沒水平」,雖然文中沒有指名道姓,但絕大多數報道都指出周啟生所說就是楊千嬅。今日(28/04)他出席黃夏蕙舉辦的晚宴時,接受《香港01》訪問,談到《中年好聲音2》節目時,他就直言:「嗰啲節目都係搞笑嘅!」
對後生一輩來說,周啟生可說是頗為陌生,但其實他絕對有料評語時下的音樂。皆因他是著名作曲家顧嘉煇的徒弟,亦是當年負責作曲和編曲的一個具份量的音樂人。
點睇《中年好聲音》?周啟生:唔會睇呢啲節目
記者提到早前的《中年好聲音》節目,周啟生就說:「唔使點提啦,嗰啲節目都係搞笑,淨係30幾歲係中年,60幾歲又係中年,已經......我唔會睇呢啲節目。」
某歌手任《中年好聲音2》評判:唱歌唔叻,點做評判呀
早前有報道指周啟生開腔評某歌手任《中年好聲音2》評判是「完全沒水平」,周啟生在今次訪問也說道:「至於早排啲爭拗,廢話嚟,做評判唱歌唔叻,點做評判呀大佬。醫生唔使識醫人呀?完全廢話嚟,完全冇爭拗餘地。咁你做記者識唔識識字呀?揸車色盲得唔得呀?唔好搞笑啦,認認真真做事,個節目係玩,咪講明個節目係玩,唔好咁認真咪算囉。如果要扮專業,就要專業。點講都好,做返自己崗位。」
他又多次強調自己有資格評論。他說:「顧嘉煇我師傅,唱歌一流叻呀。你知唔知70年代廣告歌,係佢、陳百強、我、張偉文、陳欣健,全部係我哋五個唱。」
驚唔驚TVB嬲?
如此批評《中年好聱音》節目,會不會怕「有人嬲」?周啟生也回答:「有咩問題啫?嗱,我TVB出身嘅,1978,1979年TVB兩次攞紐約電視音樂大獎,miss hong kong(香港小姐),都係我做,張天愛,鄭少秋全部歌都係我做,我幫輝哥(顧嘉煇),輝哥邊得閒呀?全部都係我做,有咩話嬲唔嬲?我哋為咗件事好呀嘛!」周啟生明言,評論是對事不對人,只是針對問題所在而並不是人生攻擊。